கேள்வி: எஸ். செல்லமுத்து என்பது என்ன?
பதில்: சங்கரப்பிள்ளை செல்லமுத்து (''Sangarapillai Sellamuttu'', 25 பெப்ரவரி 1916 - 1993) இலங்கைத் தமிழர் அரசியல்வாதியும், வழக்கறிஞரும், தொழிலதிபரும் ஆவார். இவர் கொழும்பு மாநகர சபை முதல்வராக 1951 இல் தெரிவு செய்யப்பட்டார்.
கேள்வி: எஸ். செல்லமுத்து - வாழ்க்கைக் குறிப்பு பற்றி தகவல் சொல்.
பதில்: சங்கரப்பிள்ளை யாழ்ப்பாணம், மானிப்பாய் சேர்ந்த அதிகார் ஏ. செல்லமுத்து என்பவருக்கு நான்காவது மகனாகப் பிறந்தார். கொழும்பு ரோயல் கல்லூரியிலும், பின்னர் கேம்பிரிட்ச் திரித்துவக் கல்லூரியிலும் கல்வி கற்றார். கல்வியை முடித்துக் கொண்ட இவர் வழக்கறிஞராகப் பணியாற்றினார். சர் சிற்றம்பலம் கார்டினர் அழைப்பை ஏற்று அவரது சிலோன் தியேட்டர்சு நிறுவனத்தில் 1944 இல் இணைந்து அதன் நிதி, மற்றும் சட்ட அலுவல்களுக்குப் பொறுப்பாகப் பணியாற்றினார். 1946 இல் அதன் பணிப்பாளர் சபைக்குத் தெரிவு செய்யப்பட்டார். 1974 ஆம் ஆண்டில் அந்நிறுவனத்தின் தலைவரானார்.
கேள்வி: எஸ். செல்லமுத்து - அரசியலில் என்பது என்ன?
பதில்: உள்ளூர் அரசியலில் ஆர்வம் கொண்ட செல்லமுத்து 1951 ஆம் ஆண்டில் கொழும்பு கறுவாத்தோட்டம் வட்டாரத்தில் இருந்து ஐக்கிய தேசியக் கட்சியின் சார்பில் கொழும்பு நகர சபைக்குப் போட்டியின்றித் தெரிவு செய்யப்பட்டார். 1951 சனவரி 10 இல் இவர் கொழும்பு நகர முதல்வராகத் (மேயராக) தெரிவு செய்யப்பட்டார். இவருக்கு 17 வாக்குகள் கிடைத்தன. இவரை எதிர்த்துப் போட்டியிட்ட ரி. ருத்ரா 11 வாக்குகளைப் பெற்றார். இவரது காலத்தில் களத்துவாவை நீர் விநியோகத் திட்டம் ஆரம்பம், துரொலி பேருந்து சேவை அறிமுகம் போன்றவை குறிப்பிடத்தக்கவை ஆகும்.
கேள்வி: எஸ். செல்லமுத்து - சமூகப் பணிகள் என்பது என்ன?
பதில்: கொழும்பு இந்துக் கல்லூரியின் நிறுவனர்களில் இவரும் ஒருவர் ஆவார். மோதரை சித்தி விநாயகர் கோவில் புனரமைப்பில் இவர் முக்கிய பங்கள்ளிப்பாளர் ஆவார். இவர் அரச அடைமான வங்கிப் பணிப்பாளர் சபை, மில்லர்சு, கார்கில்சு நிறுவனங்களின் பணிப்பாளர் சபைகள ஆகியவற்றில் உறுப்பினராக இருந்துள்ளார்.
கேள்வி: எஸ். செல்லமுத்து - குடும்பம் என்பது என்ன?
பதில்: சங்கரப்பிள்ளை செல்லமுத்து 1941 இல் சொக்கநாதன் தம்பையா என்பவரின் மகள் ஞானேசுவரியை (இறப்பு: மார்ச் 2002) திருமணம் புரிந்தார். இவர்களுக்கு ராஜன், உமேஷா என இரு பிள்ளைகள் உள்ளனர். செல்லமுத்து ஆகத்து 1993 இல் தனது 77வது அகவையில் காலமானார்.